Ільля Алексіевіч

**Ільля́ Алексіе́віч** ( 10 лютага 1991 году, Жодзін, БССР) — беларускі футбаліст, паўабаронца «Менску». У 2012—2014 гадах згуляў 9 матчаў за нацыянальную зборную Беларусі, у якіх правёў 1 гол.

## Кар’ера

### Клюбная
Ільля зьяўляецца выхаванцам жодзінскага «Тарпэда», гуляў за гэты клюб да 2010 году. У сакавіку 2011 году перайшоў у «Гомель», дзе хутка стаў адным з асноўных паўабаронцаў. 4 жніўня таго ж году, гуляючы ў Лізе Эўропы, адкрыў лік сваім галам у эўракубках, паразіўшы браму турэцкага «Бурсаспору». У лістападзе 2012 году падпісаў трохгадовы кантракт з барысаўскім БАТЭ. У сэзоне 2013 году спачатку выходзіў на замену, але хутка стаў гульцом стартавага складу. 18 жніўня 2013 году ў матчы супраць «Гомлю» атрымаў траўму, празь якую адсутнічаў па кастрычнік. Па акрыяньні вярнуўся ў асноўны склад. Першую палову 2014 году правёў у аснове барысаўчанаў, але ўвосень стаў часьцей заставацца на лаве запасных. Першую палову сэзона 2015 году прапусьціў праз пашкоджаньні, з чэрвеня пачаў зьяўляцца на полі і хутка вярнуў месца ў складзе.

У студзені 2016 году перайшоў у грэцкі клюб «Панэталікос», зь якім падпісаў кантракт да чэрвеня 2017 году, у траўні 2016 году кантракт быў скасаваны праз траўму. У студзені 2017 году падпісаў кантракт з салігорскім «Шахцёрам». З новым клюбам пачынаў сэзон у якасьці гульца першай адзінаццаткі, аднак пазьней праз траўмы стаў радзей зьяўляцца на полі. У жніўні 2017 году аддадзены ў арэнду клюбу «Тарпэда-БелАЗ» да канца сэзону. У студзені 2018 году падпісаў кантракт з «Тарпэда-БелАЗ» на адзін год. У лютым 2019 году перайшоў у клюб «Менск». Пачынаў сэзон 2019 году ў якасьці трывалага гульца асноўнага складу, аднак у ліпені атрымаў траўму, празь якую да сканчэньня сэзону амаль не зьяўляўся на полі. У сьнежні 2019 году па заканчэньні кантракту пакінуў «Менск», аднак у траўні 2020 году вярнуўся ў склад каманды. У ліпені 2020 году пакінуў сталічны клюб.

У ліпені 2021 году далучыўся да «Крумкачоў», з кастрычніка замацаваўся ў стартавым складзе каманды. У сакавіку 2022 году стаў гульцом «Гомлю», дзе таксама рэгулярна зьяўляўся ў пачатковым складзе. У студзені 2023 году падоўжыў кантракт з гомельскім клюбам. У студзені 2024 году далучыўся да барысаўскага БАТЭ. Ужо праз год вэтэран вярнуўся ў гомельскі клюб. Быў адным з ключавых футбалістаў каманды, згуляўшы ўва ўсіх апроч апошняга матчу клюбу ў чэмпіянаце. На пачатку 2026 году вэтэран вярнуўся ў «Менск», дзе ўжо некалі выступаў.

### Міжнародная
Гуляў у моладзевай зборнай Беларусі ў 2011—2012 гадах, разам з камандай трапіў на Алімпійскія гульні ў Лёндан. 14 лістапада 2012 году дэбютаваў у нацыянальнай зборнай Беларусі ў таварыскім матчы супраць зборнай Ізраілю.

## Дасягненьні
**БАТЭ**:
* Чэмпіён Беларусі: 2013, 2014, 2015
* Уладальнік Супэркубка Беларусі: 2014

**«Гомель»**:
* Бронзавы прызэр чэмпіянату Беларусі: 2011
* Уладальнік Кубка Беларусі: 2011, 2022
* Уладальнік Супэркубка Беларусі: 2012
* У сьпісе 22 найлепшых гульцоў чэмпіянату Беларусі: 2012

## Статыстыка

## Крыніцы

## Вонкавыя спасылкі
* Профіль на сайце БАТЭ
* Профіль на афіцыйным сайце ФК «Гомель»
* Профіль на transfermarkt.de
* Статыстыка «ПБ-Инфо»
* Профіль на soccerway.com

Катэгорыя:Беларускія футбалісты
Катэгорыя:Беларускія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году